Klippekirkene i Ivanovo

Klippekirkene i Ivanovo (bulgarsk: Ивановски скални църкви) er en samling steinkirker, kapeller og klostre som er hugget ut av berget nær byen Ivanovo i Ruse oblast.

Komplekset har stått oppført på UNESCOs verdensarvliste siden 1979. 

 Historie 
Den eldste av kirkene skriver seg fra 1100-tallet. Fra starten av 1200-tallet og gjennom nesten 400 år var klippene bebodd av munker som utvidet komplekset til å bestå av rundt 40 større og mindre kirker og rundt 300 andre konstruksjoner i klippene. Kun et mindre antall er bevart i dag. 

Freskene fra 1200-tallet og 1300-tallet som er bevart i 5 av kirkene er en kjent og viktig del av verdensarvstedet. 

 Eksterne lenker 

 Rock-Hewn Churches of Ivanovo – unesco.org

Kategori:Kirker i Bulgaria
Kategori:Ortodokse kirker i Bulgaria
Kategori:Verdensarven i Bulgaria
Kategori:Bulgarias historie
Kategori:Ruse oblast
Kategori:Den bulgarske ortodokse kirke
Kategori:1979 i Bulgaria